ભારતના વિદેશ મંત્રાલયે જણાવ્યું હતું કે, અમે વેનેજુઅલા, નીધરલેંડ, ફ્રાંસ અને યુએસમાં બનતી તમામ ઘટનાઓ પર નજર રાખી રહ્યાં છીએ. ઇરમાથી થયેલા નુકસાનમાં ભારતીયોને જોઈતી તમામ મદદ માટે અમારી સરકાર તેમના અને ત્યાંના અધિકારીઓના સંપર્કમાં છીએ. હવામાન વિભાગના વિશેષજ્ઞોનું કહેવું છે કે, ઇરમા આ વર્ષનું સૌથી ખતરનાક વાવાઝોડું છે. એ જ્યારે શરૂ થશે ત્યારે હવાની ઝડપ 185 કિ.મી. પ્રતિ કલાકની રહેશે, પરંતુ એ જ્યારે ફ્લોરિડા પહોંચશે ત્યાં સુધીમાં તે ઘણું ઘાતક બની જશે. તેની ઝડપ વધીના 280 કિ.મી. પ્રતિ કલાકની થશે, જે ખુબ જ વિનાશક સાબિત થશે.